El manual del Kolor Lines

# El manual del Kolor Lines

Razilov, Roman `<Roman.Razilov@gmx.de>`

Merzlyakov, Roman `<roman@sbrf.barrt.ru>`

Trounev, Eugene `<eugene.trounev@gmail.com>`

Traductor: Antoni Bella
revisió 1.6 (KDE Gear 21.04) (11 de juliol de 2021)

Dret de reproducció © 2000, 2001 Razilov, Roman,, Merzlyakov, Roman

Avís legal

Aquesta documentació descriu el joc Kolor Lines versió 1.6

Capítol 1. Introducció
Introducció

# Capítol 1. Introducció

### Tipus de joc:

Arcade

### Nombre de possibles jugadors:

Un

El Kolor Lines és un joc senzill però altament addictiu, d'un jugador, creat per la comunitat KDE. El Kolor Lines s'ha inspirat en un conegut joc de Línies de colors, escrit per a DOS, per n'Olga Demina, Igor Ivkin i Gennady Denisov el 1992.

L'objectiu del Kolor Lines és força senzill. El jugador ha de moure les bales de color pel tauler de joc, recollint-les en línies de cinc del mateix color. Un cop completada la línia, s'eliminarà del tauler, alliberant un espai escàs. Al mateix temps, tres bales noves continuaran arribant després de cada moviment, omplint el tauler de joc.

El Kolor Lines no es pot guanyar, i es juga exclusivament per a aconseguir una puntuació alta. El joc acaba una vegada que tot el tauler de joc s'emplena amb les bales.

Capítol 2. Com jugar
Com jugar

# Capítol 2. Com jugar

### Objectiu:

Moure les bales de color pel tauler de joc, recollint-les en línies de cinc del mateix color.

Quan inicieu el Kolor Lines, es presentarà amb la divisió del tauler de joc en 81 quadrats (el tauler de joc és de 9x9 quadrats), i immediatament apareixeran sobre el tauler tres bales noves de color. Utilitzeu el ratolí per a moure-les de cel·la a cel·la per a agrupar-les en línies del mateix color. No obstant això, després de cadascun dels vostres moviments, l'ordinador deixarà caure 3 bales més. Per a evitar omplir el tauler, haureu de reunir les bales en línies de 5 o més bales. Quan es completa tal línia, les bales es retiraran del camp i creixerà la vostra puntuació.

### Nota:

Les bales noves no s'afegiran al camp després d'eliminar una línia. En el seu lloc, sereu recompensat amb un altre moviment abans que s'afegeixi un triplet nou de bales.

L'augment en la puntuació únicament depèn de la quantitat de bales retirades.

### Nota:

Si esteu jugant amb la característica Mostra les següents habilitada, l'augment de la puntuació serà menor que si està inhabilitada.

El Kolor Lines no es pot guanyar, i es juga exclusivament per a obtenir una puntuació alta. El joc acaba una vegada que tota la taula de joc s'emplena amb bales.

Capítol 3. Les regles del joc, estratègies i consells
Les regles del joc, estratègies i consells

# Capítol 3. Les regles del joc, estratègies i consells

## Les regles del joc

- Després del moviment de cada jugador, el joc afegirà tres bales més al tauler.

- Per a alliberar l'espai en el tauler de joc, s'han d'agrupar les bales del mateix color en una línia horitzontal, vertical o diagonal ininterrompuda per cinc o més.

- Per a iniciar el moviment, senzillament feu clic sobre la bala d'origen per a seleccionar-la, després feu clic sobre el quadrat de destinació per a completar el moviment.

- Una bala només es podrà moure als quadrats que estan vacants i no ocupats per cap altra bala.

- De la mateixa manera, el quadrat en qüestió haurà de ser de lliure accés.

- El quadrat serà de lliure accés quan no hi hagi altres bales que bloquegin el camí.

- El camí es considerarà bloquejat si alguna part d'ell està ocupat per una bala.

### Nota:

En el Kolor Lines, el camí és calculat automàticament pel joc. Si no hi ha un camí (obert) cap a la cel·la de destinació, es mostrarà una notificació amistosa.

- Per a transferir amb èxit una bala a una cel·la desitjada on es bloqueja el camí, el jugador haurà de netejar primer el camí.

- Per a netejar el camí, el jugador senzillament haurà de moure totes les bales que el bloquegen i, per tant, alliberar-lo.

- Les puntuacions s'atorguen per cada línia de bales eliminada del tauler de joc.

### Nota:

Si esteu jugant amb la característica Mostra les següents habilitada, l'augment de la puntuació serà menor que si està inhabilitada.

Les estratègies i consells
Les estratègies i consells

## Les estratègies i consells

- Manteniu la mirada atenta a la barra, on es mostren les 3 bales següents que es deixaran caure al camp (a menys que estigui inhabilitada la característica Mostra les següents). Llavors, no apreciareu tan sovint la informació que es proporciona.

- Intenteu mantenir net almenys la meitat del tauler de joc. Deixar que s'acumulin les bales us farà perdre, gairebé amb tota seguretat.

- Per a fer que la partida sigui més fàcil, manteniu sempre més d'una línia de bales iguals a punt per a eliminar. Això es pot aconseguir construint línies consecutives de bales iguals per tot arreu, en lloc de concentrar-vos en una sola línia alhora.

- En tot moment, intenteu mantenir més de tres línies gairebé completades en el tauler de joc. Gairebé completades vol dir que són quatre bales iguals en longitud, i només en manca una per a la seva compleció.

### Exemple:

Si teniu una línia gairebé completa i el camí, de sobte, es bloqueja amb una altra bala, no moveu només aquesta pilota. Intenteu trobar una seqüència de bales del mateix tipus que pugui continuar amb la bala moguda. Si tal seqüència existeix i és accessible, moveu-hi després la bala que bloqueja.

Capítol 4. Resum de la interfície
Resum de la interfície

# Capítol 4. Resum de la interfície

## La finestra principal del Kolor Lines

A la part superior de la finestra de joc es troben les barres de menús i la d'eines. Al centre de la pantalla hi ha una gran àrea quadrada plena de bales anomenada el tauler de joc. A la part dreta, s'ubica una barra que mostra les 3 bales següents que es deixaran caure al camp (a menys que estigui inhabilitada la característica Mostra les següents). A sota del camp hi ha la barra d'estat.

Elements de menú
Elements de menú

## Elements de menú

Joc → Nova (Ctrl+N)

  Comença una partida nova.

Joc → Finalitza la partida (Ctrl+Fi)

  Finalitza una partida en execució.

Joc → Mostra les puntuacions… (Ctrl+H)

  Mostra la taula de puntuacions.

Joc → Surt (Ctrl+Q)

  Surt del Kolor Lines.

Mou → Desfés (Ctrl+Z)

  Desfà l'últim moviment.

Mou → Finalitza el torn

  Salta el vostre moviment, immediatament, juga les bales següents sense que moveu res.

Navegació → Mou a l'esquerra (Fletxa esquerra)

  Aquesta acció mourà el cursor de selecció cap a l'esquerra.

Navegació → Mou a la dreta (Fletxa dreta)

  Aquesta acció mourà el cursor de selecció cap a la dreta.

Navegació → Mou amunt (Fletxa amunt)

  Aquesta acció mourà el cursor de selecció cap amunt.

Navegació → Mou avall (Fletxa avall)

  Aquesta acció mourà el cursor de selecció cap avall.

Navegació → Selecciona (Espai)

  Aquesta acció seleccionarà l'element actualment sota el cursor.

Arranjament → Mostra les següents

  Alterna la informació sobre les properes bales.

De manera addicional, el Kolor Lines té la configuració comuna al KDE i els elements dels menús Arranjament i Ajuda. Per a obtenir més informació, llegiu les seccions sobre El menú Arranjament i El menú Ajuda en els Fonaments del KDE.

Capítol 5. Preguntes més freqüents
Preguntes més freqüents

# Capítol 5. Preguntes més freqüents

5.1. Vull canviar l'aparença d'aquest joc. Puc fer-ho?
5.2. No vull fer cap moviment ara mateix. Puc saltar un torn?
5.3. Puc utilitzar el teclat per a jugar a aquest joc?
5.4. No sé què fer aquí! Hi ha cap consell?
5.5. He de sortir del joc ara, però encara no he acabat. Puc desar el meu progrés?

5.1. | Vull canviar l'aparença d'aquest joc. Puc fer-ho?
| Sí. Per a canviar el tema visual del Kolor Lines, podeu utilitzar l'element de menú Arranjament → Configura el Kolor Lines….
5.2. | No vull fer cap moviment ara mateix. Puc saltar un torn?
| Sí. Per a fer-ho, podeu utilitzar una drecera de teclat o una opció de la barra de menús.
5.3. | Puc utilitzar el teclat per a jugar a aquest joc?
| Sí. Utilitzeu les tecles del cursor i la tecla Espai per a seleccionar i establir les bales.
5.4. | No sé què fer aquí! Hi ha cap consell?
| No. El Kolor Lines no té una característica «Consell».
5.5. | He de sortir del joc ara, però encara no he acabat. Puc desar el meu progrés?
| En aquest moment, el Kolor Lines no té una característica «Desa».

Capítol 6. Configuració del joc
Configuració del joc

# Capítol 6. Configuració del joc

El diàleg de configuració del Kolor Lines permet seleccionar temes visuals.

Per a seleccionar un tema nou, senzillament escolliu-lo des de la llista de selecció. Cada element de la llista mostra una petita vista prèvia a l'esquerra del nom del tema. Una selecció s'aplicarà immediatament.

Una vegada esteu satisfet amb el tema que heu seleccionat podeu fer clic al botó Tanca, localitzat a la part inferior d'aquest diàleg.

Capítol 7. Crèdits i llicència
Crèdits i llicència

# Capítol 7. Crèdits i llicència

Kolor Lines

Copyright del programa 2000 Merzlyakov, Roman `(roman AT sbrf.barrt.ru)`

Col·laboradors:

- Razilov, Roman `(Roman.Razilov AT gmx.de)` redisseny, gràfics, animació, reescriptura parcial. Especialment gràcies a la meva dona Larissa Juschkin per les proves i els debats.

Copyright de la documentació 2001 Razilov, Roman `(Roman.Razilov AT gmx.de)`

Traductor de la documentació: Antoni Bella `(antonibella5 AT yahoo.com)`

Aquesta documentació està llicenciada d'acord amb les clàusules de la Llicència de Documentació Lliure de GNU.

Aquest programa està llicenciat d'acord amb les clàusules de la Llicència Pública General de GNU.